Марина Цветаева
Ето пак една…

Превод от руски: Георги Динински, —

chitanka.info

Ето пак една

светеща завеса.

Пият там вино,

или пеят песен?

Или нежност взимат

от ръка в ръка…

Всеки дом си има

свойта светлинка.

Срещи и раздели,

викът ни в нощта,

в свещи сто изгрели,

или във една…

Мислите без стон

в тъмното се гонят…

и от моя дом

отлетя покоят.

Зад прозорче светло

падат тихо щори

За прозорче светло

нека се помолим.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.